બે દિવસ પહેલા જીગ્નેશ મેવાણીએ અમદાવાદ જિલ્લાનાં દેત્રોજ તાલુકાનાં ગીતાપુર ગામનાં દલિતો સાથે મુલાકાત કરી હતી. જેમાં તેમણે દલિતોની વ્યથા સાંભળી હતી. જીગ્નેશે દલિત પરિવારોને આશ્વાસન આપતા કહ્યુ હતુ કે તમને થઇ રહેલ તકલીફોનો જવાબ વિધાનસભામાં માંગીશ. દલિતોને આજે પણ ગામમાં ઘર, પાણી અને વીજળી મળી રહ્યા નથી. બીજી તરફ ગામનાં સરપંચે ગામની ગામતાળની જમીન તેને વારસામાં મળી હોય તેમ દલિતોને જમીન ફાળવવાની ઘસીને ના પાડી દીધી હતી.